De Ohebruck is knapp hinta da Bahnbruck Königswart (Heah 50 m, Läng 279 m) bei Wassabuag am Inn de zwoatheachste Eisnbahnbruck in Bayern. Im Bahnhof Boarisch Eisnstoa is vo olle zwoa Bahngsejschaftn aaf da Staatsgrenz a groß Empfangsgebäude baut worn, duach dessn Mitt de Grenz valaaft. De Streck war oagleisig erbaut worn, aba fia an zwoagleisign Ausbau voabereitat. Der is jedo bis heit untabliebn, do aa da Anschluss an de 1875 ereaffnate Streck Muihdorf (Obb) - Plattling und de 1880 in Betrieb gangane Vabindungsstreck Pilsting-Lanshuat ned den erhofftn Vakehrszuwachs fia de Woidbahn und den Grenzvakehr brocht hot.